Levofloksatsin
Andoza:Drugbox Levofloksatsin - uchinchi avlod ftorxinolon antibiotik. U bir qator bakterial infektsiyalarni, shu jumladan o'tkir bakterial sinusit, pnevmoniya, H. pylori (boshqa dorilar bilan birgalikda), siydik yo'llari infektsiyalari, surunkali prostatit va gastroenteritning ayrim turlarini davolash uchun ishlatiladi. Boshqa antibiotiklar bilan bir qatorda sil, meningit yoki kichik chanoq a'zolarining yallig'lanish kasalliklarini davolash uchun ishlatilishi mumkin. Odatda boshqa variantlar mavjud bo'lmaganda foydalanish tavsiya etiladi. U og'iz orqali, tomir ichiga va ko'z tomchilari uchun mavjud. Umumiy nojo'ya ta'sirlariga ko'ngil aynishi, diareya va uyqu buzilishi kiradi. Jiddiy nojo'ya ta'sirlar pay yorilishi, pay yallig'lanishi, talvasalar, psixoz va periferik nervlarning potentsial doimiy shikastlanishini o'z ichiga olishi mumkin. Pay shikastlanishi davolanish tugaganidan keyin bir necha oy o'tgach paydo bo'lishi mumkin. Odamlarda ham osonlik bilan quyosh kuydirishi yuzaga kelishi mumkin. Miasteniya gravisli odamlarda mushaklar kuchsizligi va nafas olish muammolari kuchayishi mumkin. Homiladorlik paytida foydalanish tavsiya etilmasa ham, havf past hisoblanadi. Ko'krak suti bilan boqish davrida ushbu toifadagi boshqa dorilarni qo'llash havfsizroqdir; Biroq, levofloksatsinning havfsizligi aniq emas. Bu L- va D- enantiomerlarning rasemik aralashmasi bo'lgan ofloksatsindan ikki baravar antibakterial faollikka ega bo'lgan ofloksatsinning L-enantiomeridir.